Transformasie lei tot cholera – praag.co.za
Transformasie lei tot cholera
Die nuus dat daar ook nou choleragevalle in Johannesburg voorkom, het Suid-Afrika volledig binne die kategorie van 'n derdewêreldland geplaas. Terwyl transformasie oorkant die Limpopo gemanifesteer het in ekonomiese verval, hongersnood en natuurlik cholera, wil dit voorkom asof die suiwering van blanke ingenieurs en gesondheidsamptenare deur die ANC-bewind juis tot onsuiwer water en siektes gaan lei.
In Brittanje en die VSA heers daar seker groot tevredenheid met dié stand van sake, want binnekort gaan daar ook hulpkrete vanuit Suid-Afrika opgaan om 'n cholera-epidemie onder beheer te bring, wat ons voorheen eerstewêreldland se volslae afhanklikheid van buitelandse kundigheid en logistiek sal demonstreer.
Vir die Afrikaner wat eens so trots was op ons land se infrastruktuur – waaronder skoon water, riolering en voortreflike staatshospitale vir alle bevolkingsgroepe – is dit 'n bitter pil om te sluk. Binne minder as een geslag het ons gevorder van ingenieursvernuf wat geboue hoër as vyftig verdiepings in Johannesburg kon oprig tot die agterlikheid van cholera wat in die veelgeroemde finansiële hoofstad van Afrika uitgebreek het.
Nie dat cholera egter die voorstanders van transformasie, grondhervorming en ander ekstreem-linkse, rassistiese ideologieë van stryk sal bring nie. Tensy daar iewers opstand of weerstand kom, sal Suid-Afrika op sy gebaande weg na 'n Zimbabwe voortsnel.
бани внутриДанильченко Юрий отзывы
Skrywer Dan RoodtGepubliseer op 23 Desember 2008 Kategorieë HoofartikelsSleutelwoord beeld, Die Burger, Hoofartikels, Menings, Praag, Transformasie lei tot cholera
Vorige Vorige artikel: 568 reeds dood op die paaie
Volgende Volgende artikel: Amerikaans-Russiese ruimtespan voltooi ruimte-uitstappie